
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 16 noiembrie 2010               

PL-x 649/2010                     


AVIZ
asupra proiectului de Lege pentru abrogarea Legii nr. 98/1994 privind stabilirea şi sancţionarea contravenţiilor la normele de igienă şi sănătate publică
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru abrogarea Legii nr. 98/1994 privind stabilirea şi sancţionarea contravenţiilor la normele de igienă şi sănătate publică, trimis cu adresa nr. PL x 649  din 9 noiembrie  2010 şi înregistrat cu nr. 31/1010  din 12 noiembrie  2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul a adoptat proiectul de lege, în calitate de primă Cameră sesizată, în şedinţa din 26 octombrie 2010.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 16 noiembrie 2010.

Proiectul de lege are ca obiect de reglementare abrogarea Legii nr. 98/1994 privind stabilirea şi sancţionarea contravenţiilor la normele legale de igienă şi sănătate publică, republicată, la data intrării în vigoare a Hotărârii Guvernului prin care se vor stabili şi sancţiona contravenţiile la normele din domeniul sănătăţii publice, respectiv la 6 luni de la data intrării în vigoare  a prezentului proiect de lege.

Membrii comisiei au examinat proiectul de lege supus avizării, expunerea de motive şi avizul favorabil cu observaţii şi propuneri, al Consiliului Legislativ nr. 727 din  10 iunie  2010
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative. 
În raport de obiectul şi conţinutul reglementării,  proiectul de lege  face parte din categoria legilor ordinare. 
                              PREŞEDINTE,                        SECRETAR,

                                Daniel BUDA                Gabriel ANDRONACHE
Consilier, Paul Şerban

